Where the Wild Roses Grow

Where the Wild Roses Grow הוא בלדת רצח מאת להקת הרוק האוסטרלית ניק קייב והזרעים הרעים וזמרת הפופ קיילי מינוג. זהו הסינגל החמישי מתוך אלבום האולפן התשיעי של הלהקה, Murder Ballads ‏(1996), שיצא לאור בהוצאת חברת התקליטים מיוט רקורדס (אנ'). הוא נכתב על ידי סולן הלהקה ניק קייב והופק על ידי ויקטור ואן וגט (אנ') וטוני כהן (אנ'). השיר זכה לביקורות חיוביות מטעם מבקרי המוזיקה ברחבי העולם והפך לסינגל המצליח ביותר של הלהקה ברחבי העולם, כאשר הגיע למקום השלישי בנורווגיה, לחמישייה הפותחת באוסטרליה, ולעשרים העליונים בממלכה המאוחדת, אירלנד, גרמניה וניו זילנד. עם זאת, הוא לא קודם בארצות הברית ועל כן, לא הצליח להיכנס למצעדי הבילבורד. השיר קיבל את תואר הזהב בגרמניה בשנת 1996 עבור 250,000 עותקים שנמכרו ממנו, על אף שמעולם לא הגיע לעשירייה הפותחת במצעד של המדינה. הוא דורג במצעד השירים מתחת להוט 100 הגרמני בשנת 2008 בשל מכירות דיגיטליות שאירעו כתוצאה מהשמעתו באופרת סבון. "Where the Wild Roses Grow" קיבל את תואר הזהב באוסטרליה. קייב קיבלה השראה לכתוב את "Where the Wild Roses Grow" לאחר האזנה לשיר המסורתי, "Down in the Willow Garden" (אנ'), סיפור על גבר המחזר אחרי אישה והורג אותה בזמן שהם יוצאים יחד. קייב שזר את הסיפור הזה בבי-סייד של המקסי סינגל שהופץ עבור "Where the Wild Roses Grow", בשירים "The Ballad of Robert Moore & Betty Coltrane" / "The Willow Garden". אף על פי שהשיר אינו נכלל בשום אלבום של מינוג, ניתן למצוא אותו באלבומי האוסף שלה, Hits+, Greatest Hits: 87–99,‏ Ultimate Kylie,‏ The Abbey Road Sessions ו-Step Back in Time: The Definitive Collection. מינוג ביצעה אותו בסיבובי ההופעות "Showgirl" ו-"Homecoming". "Where the Wild Roses Grow" דורג במקום השמיני ברשימת "Triple J's Hottest 100" שפורסמה בשנת 1995. בשנת 2012, דירגו ב-NME את השיר במקום ה-35 ברשימת "100 השירים הטובים ביותר של שנות ה-90 של המאה ה-20", בעוד שב-2014, דירגו אותו ב-NME במקום ה-378 ברשימת "500 השירים הגדולים בכל הזמנים". קייב תיאר את כתיבת השיר: "Where The Wild Roses Grow" נכתב על ידי כשקיילי התהלכה במחשבות שלי. רציתי לכתוב עבורה שיר במשך שנים רבות. הייתה לי אובססיה שקטה אליה במשך כשש שנים. כתבתי לה כמה שירים, שאת אף אחד מהם לא רציתי לתת לה, כיוון שחשתי שהם לא מתאימים מספיק. רק כשכתבתי את השיר הזה, שהוא דיאלוג בין רוצח לקורבן שלו, חשבתי שסוף סוף כתבתי את השיר הנכון עבורה. שלחתי לה אותו והיא ענתה למחרת. — — ניק קייב, מתוך Molly Meldrum presents 50 Years of Rock in Australia‏ (2007) תקליטור של הסינגל שבו בליקסה ברגלד (אנ') שר את שורותיה של מינוג, נשלח לבית הוריה (כיוון שהיא שהתה שם באותה העת) לפני הקלטת השיר. ניק קייב והזרעים הרעים וקיילי מינוג ביצעו לראשונה את השיר בפומבי ב-4 באוגוסט 1995 בקורק, הרפובליקה של אירלנד. על פי SheetMusicNow.com‏, "Where The Wild Roses Grow" כתוב בחתימת הזמן המורכבת של 6/8 ונקבע בחתימת הסולם של סול מינור, בקצב של 56 פעימות בדקה. ג'יימס מאסטרטון מ-Dotmusic תיאר את "Where the Wild Roses Grow" כ"בלדה מדהימה ונימוחה שנשמעת משנות ה-40". במגזין הפאן-אירופי Music & Media הוחלט שהשיר "נכתב במיוחד עבור מינוג", תוך שצוין שם כי השילוב ביניהם "ראוי לשבח". בהמשך, הוסיפו שמדובר ב"שיר מהורהר ורודף שמוצא את קייב במצב רוח קודר, מסוג לאונרד כהן, נגד הדיקציה של מינוג. המתח מצטבר בהדרגה כשכל אחד מספר את הגרסה שלו לסיפור רצח". מבקר מ-Music Week, העניק לו ארבעה כוכבי זהב מתוך חמישה בסך הכול. הווידאו קליפ של "Where The Wild Roses Grow", שנוהל על ידי אמה דייוויס מחברת התקליטים, מיוט רקורדס, בוים על ידי הבמאי רוקי שנק (אנ') והופק על ידי ניק ורדן מסרטי אטלס, מציג את קיילי מינוג בדמות בשם אליסה דיי, שככל הנראה נרצחה על ידי דמותו של ניק קייב. בקליפ ניתן לראותה כשהיא מאופרת בגוונים חיוורים כרוח רפאים. ישנן סצנות בהן היא נראית בתוך נהר בפוזה המזכירה את ציורו של ג'ון אוורט מיליי, "אופליה" (1851–1852). הקליפ מסתיים בכך שדמותו של קייב שמה ורד בפיה של מינוג וסוגרת את עפעפיה. הציור "אופליה" שצויר בידי ג'ון אוורט מיליי הושלם ב-1851 וב-1852 והוצג במוזיאון טייט בריטניה בלונדון. בציור מוצגת אופליה, דמות ממחזהו של ויליאם שייקספיר, "המלט". בתו של פולוניוס, היועץ למלך קלאודיוס. לאחר שהמלט רוצח את פולוניוס בטעות, מאחר שחשב שהוא קלאודיוס. היא משתגעת ולבסוף מתה בטביעה בתוך הנחל, לאחר שטיפסה אל צמרת עץ ערבה כדי לקטוף פרחים. בציורו של אוורט מיליי ניתן לראותה, כשהיא צפה ללא רוח חיים בנהר. בקליפ, שנוצר בהשראת הציור, ניתן לראות את מינוג מחקה את אשר מוצג בציור. "Where The Wild Roses Grow" זכה להצלחה מסחרית רבה ברחבי העולם; הוא הפך לשיר המצליח ביותר של ניק קייב והזרעים הרעים ולאחד משיריה המצליחים ביותר של מינוג בשנות ה-90 של המאה ה-20. באוסטרליה, דורג בשיאו במקום השני אך לא הצליח להעפיל למקום הראשון. במרוצת השנים, העניק לו איגוד תעשיית ההקלטות האוסטרלי (ARIA) את תואר הזהב, על מכירות של למעלה מ-35,000 עותקים במדינה. באוסטריה, דורג בשיאו במקום הרביעי, בעוד שבנורווגיה דורג בשיאו במקום השלישי. בבלגיה זכה השיר להצלחה גם כן; הוא דורג במקום השלישי במצעד שבפלנדריה, בעוד שבמצעד שבוולוניה דורג במקום השמיני. בדנמרק ובסקוטלנד דורג בשיאו במקום התשיעי. בהולנד זכה להצלחה כאשר דורג במקום התשיעי הן במצעד הטופ 40 והן במצעד הטופ 100. באירופה הוט 100 דורג השיר בשיאו במקום השמיני והפך לאחד מהמצליחים ביותר של ניק קייב והזרעים הרעים. בפינלנד, דורג בשיאו במקום החמישי. בגרמניה לא הצליח השיר להיכנס לעשירייה הפותחת, אך קיבל מטעם איגוד תעשיית ההקלטות הגרמני (BVMI) את תואר הזהב, על מכירות של למעלה מ-250,000 עותקים במדינה (אחד מהשירים הנמכרים ביותר בגרמניה בשנת 1995). הצלחתו של השיר התבטאה גם במצעדים השנתיים, כאשר דורג במקום ה-13 במצעד השנתי במצעד השוודי, שפורסם בסוף שנת 1995. בין היתר, דורג במצעדים השנתיים של אוסטרליה, פלנדריה, ולוניה, אירופה, הולנד, גרמניה ואיסלנד. "Where The Wild Roses Grow" זכה להצלחה רבה בישראל כאשר יצא. הוא נוגן בתחנות הרדיו לעיתים קרובות, ודורג במקום ה-17 במצעד הלועזי השנתי של רשת ג' שפורסם בסוף שנת 1995. במצעד העשור המקורי דורג במקום ה-76 והפך לאחד מהשירים המושמעים ביותר בישראל בין השנים 1990–1999; הוא היה לשירם היחיד של ניק קייב והזרעים הרעים וקיילי מינוג שדורג באותו מצעד העשור. סי היימן ודני ליטני ביצעו את השיר בגרסה עברית, בתרגומו של דורי פרנס. קייב ומינוג ביצעו את השיר ביחד בשידור חי בלונדון ב-3 ביוני 2018, כאשר זו הופיעה בהפתעה במהלך מופע שאירע במסגרת פסטיבל אול פוינטס איסט. מינוג ביצעה את השיר בסיבובי ההופעות הבאים: "Showgirl: The Greatest Hits Tour" (מחרוזת עם "Red Blooded Woman") "Showgirl: The Homecoming Tour" (מחרוזת עם "Red Blooded Woman") "For You, for Me" (מחרוזת עם "Red Blooded Woman") "Golden Tour" (במהלך סיבוב ההופעות, הציגה מינוג בפני הקהל ורד יחיד, ככתוב בשיר) ב-19 ביוני 2014, התקיים דואט של מינוג עם קולדפליי, שבו הם שרו את השיר בסידני, אוסטרליה. קייב ומינוג ביצעו את השיר בפסטיבל גלסטונברי 2019. רצועה שלא הופצה באופן רשמי והוקלטה על ידי הגיטריסט בליקסה ברגלד, נכללה באלבום האוסף, B-Sides & Rarities. מידע על היצירה "Where the Wild Roses Grow" באתר מיוזיק בריינז מידע על הסינגל "Where the Wild Roses Grow" באתר מיוזיק בריינז מידע על היצירה "Where the Wild Roses Grow" באתר Discogs סרטון השיר "Where the Wild Roses Grow" באתר יוטיוב "New Releases: Singles". Music Week. 30 September 1995. p. 61. Nick Cave & The Bad Seeds (Ft. Kylie Minogue) – Where the Wild Roses Grow, נבדק ב-2022-04-02 norwegiancharts.com - Norwegian charts portal, norwegiancharts.com "Nick Cave & The Bad Seeds %2B Kylie Minogue – Where The Wild Roses Grow" Official Singles Chart Top 100 | Official Charts Company, www.officialcharts.com (באנגלית) "The Irish Charts – Search Results – Where the Wild Roses Grow" Offizielle Deutsche Charts - Offizielle Deutsche Charts, www.offiziellecharts.de "Nick Cave & The Bad Seeds %2B Kylie Minogue – Where The Wild Roses Grow" Nick Cave & The Bad Seeds, Billboard (באנגלית אמריקאית) Datenbank: BVMI, www.musikindustrie.de Ryan, Gavin (2011). Australia’s Music Charts 1988–2010 (PDF ed.). Mt Martha, Victoria, Australia: Moonlight Publishing. p. 53. Easy Ed, Rose Connolly and The Southern Gothic, The Real Easy Ed, ‏2018-08-31 (באנגלית אמריקאית) SongMeanings, The Everly Brothers - Down In The Willow Garden Lyrics, SongMeanings (באנגלית) Nick Cave And The Bad Seeds + Kylie Minogue - Where The Wild Roses Grow (באנגלית), נבדק ב-2022-04-02 Kylie Minogue, Discogs (באנגלית) Kylie Minogue Tour Statistics: Showgirl: The Greatest Hits Tour | setlist.fm, www.setlist.fm Kylie Minogue Tour Statistics: Showgirl: The Homecoming Tour | setlist.fm, www.setlist.fm 1997 Accreds.pdf, Dropbox (באנגלית) 100 Best Songs Of The 1990s, NME, ‏2012-05-08 (באנגלית בריטית) The 500 Greatest Songs Of All Time - 400-301, NME, ‏2014-01-31 (באנגלית בריטית) "Kylie on how ageing, breast cancer and Nick Cave all influenced her greatest hits" Nick Cave - chronological song list - 1996, home.vianetworks.nl Nick Cave & The Bad Seeds ft. Kylie Minogue - Where The Wild Roses Grow (Official HD Video), נבדק ב-2022-04-02 Where The Wild Roses Grow, Sheet Music Now (באנגלית) James Masterton, Week Ending October 14th 1995, James Masterton's Chart Watch UK (באנגלית בריטית) "New Releases > Singles" "Reviews: Singles" Painters Took To Local Colour (from This Is Local London), web.archive.org, ‏2007-11-06 Millais Ophelia., www.cazbo.co.uk Hamlet, Shakespeare Birthplace Trust australian-charts.com - Australian charts portal, australian-charts.com Das österreichische Hitparaden - und Musik-Portal, austriancharts.at "Nick Cave & The Bad Seeds %2B Kylie Minogue – Where The Wild Roses Grow" "Nick Cave & The Bad Seeds %2B Kylie Minogue – Where The Wild Roses Grow" Nielsen Business Media Inc, Billboard, Nielsen Business Media, Inc., 1995-12-16. (באנגלית) Official Scottish Singles Sales Chart Top 100 | Official Charts Company, www.officialcharts.com (באנגלית) Stichting Nederlandse Top 40, Top 40-lijst van week 46, 1995, Top40.nl (בהולנדית) Dutch Charts - dutchcharts.nl, dutchcharts.nl Suomen Virallinen Lista, Musiikkituottajat (בפינית) www.sverigetopplistan.se - Årslista Singlar - År 1995, web.archive.org, ‏2015-04-03 ARIA Top 50 Singles Chart, www.aria.com.au (באנגלית) Rapports annuels 1995 - ultratop.be, www.ultratop.be "Year-End Sales Charts > Eurochart Hot 100 Singles 1995" Stichting Nederlandse Top 40, Bijzondere lijst: Top 100-Jaaroverzicht van 1995, Top40.nl (בהולנדית) Dutch Charts - dutchcharts.nl, dutchcharts.nl Offizielle Deutsche Charts, web.archive.org, ‏2015-05-09 Landsbókasafn Íslands - Háskólabókasafn, Tímarit.is, timarit.is (באיסלנדית) כאן גימל – שידור חי ותוכניות מוקלטות להאזנה אונליין | כאן, באתר www.kan.org.il גלגלצ - וואו! תודה לאורטל כהן ששלחה את הדבר המהמם הזה! הצטרפו לשידור, מצעד ה-90 המחודש עד 18:00 🔥🔥 | פייסבוק, באתר www.facebook.com "Kylie Minogue and Nick Cave reunite for duet". BBC News (באנגלית בריטית). 2018-06-04. נבדק ב-2022-04-02. Kylie joins Coldplay encore, ‏2014-06-19 Stephen D'Albiac, Nick Cave joins Kylie at Glastonbury - sending the crowd wild, SomersetLive, ‏2019-06-30 (באנגלית) Nick Cave & The Bad Seeds - B-Sides & Rarities (באנגלית), נבדק ב-2022-04-02 ARIA Awards 2007 : History: Winners by Year, web.archive.org, ‏2007-09-26